SET ดิ่งต่อ 13 จุด หลุดแนวรับ 1,700 รับแรงขายหุ้นขนาดใหญ่-วิตก Fund Flow ไหลออก
SET ดิ่งต่อ 13 จุด หลุดแนวรับ 1,700 รับแรงขายหุ้นขนาดใหญ่-วิตก Fund Flow ไหลออก
15 มิ.ย. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.46 น. อยู่ที่ระดับ 1,696.49 จุด ลดลง 13.37 หรือ 0.78% สูงสุดที่ระดับ 1,709.19 จุด ต่ำสุดที่ระดับ 1,696.32 จุด ด้วยมูลค่าการซื้อขาย 1.82 หมื่นล้านบาท จากวานนี้ปิดที่ระดับ 1,709.86 จุด หรือปรับตัวลดลง 87.48 จุด
โดยดัชนียังคงปรับตัวลดลงจากแรงกดดันจากเม็ดเงินต่างชาติที่จะไหลออกจากประเทศไทย หลังจากที่ธนาคารกลางสหรัฐ (เฟด) ปรับขึ้นอัตราดอกเบี้ยวานนี้ และส่งสัญญานขึ้นดอกเบี้ยอีก 2 ครั้งสำหรับปีนี้ จึงคาดว่าเป็นปัจจัยที่ทำให้นักลงทุนเทขายทำกำไรหุ้นขนาดใหญ่ อาทิ PTT  ,AOT และ DTAC เป็นต้น
10 อันดับหุ้นกดดัชนีเช้านี้

ด้าน บล.ทิสโก้ ระบุในบทวิเคราะห์ โดยมองว่า SET มีโอกาสแกว่งซิกแซกลงต่อ แรงกดดันจากกระแสเงินทุนตปท.ไหลออก หลังธ.กลางหลักในตปท.ส่งสัญญาณเร่งดำเนินนโยบายการเงินที่เข้มงวดเร็วกว่าคาด และมีความกังวลสงครามการค้า หลังเช้านี้ ปธน.ทรัมป์เห็นชอบมาตรการเรียกเก็บภาษีนำเข้าสินค้าจากจีนแล้ว
ขณะที่จีนพร้อมตอบโต้การค้า แนะติดตาม ADVANC จะยื่นประมูลคลื่น 1800 MHz หรือไม่หลังครบกำหนดวันนี้ แนวรับ 1700, 1690+/- แนวต้าน 1,715-1,720 จุด